26 Απριλίου 2023

**ΔΕΛΤΙΟ ΤΥΠΟΥ**

**Εξωτερικό Εμπόριο της Κύπρου 2022**

Η Στατιστική Υπηρεσία ανακοινώνει τη δημοσιοποίηση αναλυτικών στοιχείων για το εξωτερικό εμπόριο της Κύπρου για το έτος 2022.

Οι συνολικές εισαγωγές αγαθών (από Κράτη Μέλη της ΕΕ και από τρίτες χώρες) το 2022 ανήλθαν σε €11.290,0 εκ. ενώ οι συνολικές εξαγωγές αγαθών (προς Κράτη Μέλη της ΕΕ και προς τρίτες χώρες) ήταν €4.189,0 εκ. Το έλλειμμα του εμπορικού ισοζυγίου ανήλθε σε €7.101,0 εκ. το 2022.

* Το μερίδιο των ενδοενωσιακών εισαγωγών για το έτος 2022 ανήλθε στο 60,8% σε σύγκριση με 65,1% το 2021, ενώ το μερίδιο των εισαγωγών από τρίτες χώρες αυξήθηκε στο 39,2% σε σύγκριση με 34,9% το 2021. Οι ενδοενωσιακές εξαγωγές μειώθηκαν στο 26,0% το 2022 σε σύγκριση με 27,4% το 2021, ενώ οι εξαγωγές προς τρίτες χώρες ανήλθαν στο 74,0% το 2022 σε σύγκριση με 72,6% το 2021.
* Το μερίδιο των εξαγωγών εγχώριων προϊόντων στο σύνολο των εξαγωγών ανήλθε στο 39,6% το 2022 σε σύγκριση με 42,9% το 2021.
* Οι κυριότεροι εμπορικοί εταίροι στις εισαγωγές της Κύπρου για το 2022 ήταν η Ελλάδα (€2.640,9 εκ.), η Ιταλία (€1.183,9 εκ.), η Κίνα (€898,2 εκ.), το Ισραήλ (€835,9 εκ.) και η Γερμανία (€600,5 εκ.), ενώ οι κυριότεροι εμπορικοί εταίροι στις εξαγωγές εγχώριων προϊόντων ήταν ο Λίβανος (€287,3 εκ.), το Ηνωμένο Βασίλειο (€204,8 εκ.), η Ελλάδα (€121,0 εκ.) και το Ισραήλ (€81,6 εκ.)
* Το κύριο μερίδιο εισαγωγών για επιτόπια κατανάλωση κατά οικονομικό προορισμό καταλάμβαναν τα καταναλωτικά αγαθά με 29,2% ακολουθούμενα από τα ενδιάμεσα αγαθά και πρώτες ύλες (π.χ. δημητριακά, οικοδομικό σίδηρο) με 28,3% και τον μεταφορικό εξοπλισμό με 21,4%.
* Τα βιομηχανικά προϊόντα μεταποιητικής προέλευσης με 38,9% αποτελούσαν το κύριο μέρος των εξαγωγών προϊόντων εγχώριας προέλευσης ακολουθούμενα από τα βιομηχανικά προϊόντα ορυκτής προέλευσης με 32,5% και τα βιομηχανικά προϊόντα γεωργικής προέλευσης με 22,6%.
* Τα κύρια προϊόντα που εισήχθησαν στην Κύπρο κατά το έτος 2022 ήταν ορυκτά καύσιμα και λάδια (€2.626,5 εκ.), πλοία (€1.302,4 εκ.), ηλεκτρικές μηχανές, συσκευές, υλικά (€630,4 εκ.), αυτοκίνητα, άλλα οχήματα και εξαρτήματα (€626,0 εκ.), άλλες μηχανές, λέβητες, συσκευές και τα μέρη τους (€580,9 εκ.).
* Τα κύρια προϊόντα εγχώριας προέλευσης που εξάχθηκαν από την Κύπρο κατά το έτος 2022 ήταν ορυκτά καύσιμα και λάδια (€455,9 εκ.), φαρμακευτικά προϊόντα (€336,5 εκ.), χαλούμι (€284,5 εκ.), απορρίμματα και θραύσματα (από χαρτί, γυαλί και μέταλλα) (€87,0 εκ.) και πατάτες (€42,4 εκ.)

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Εξωτερικό Εμπόριο](https://www.cystat.gov.cy/el/SubthemeStatistics?s=36)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__External%20Trade__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=36) (Excel)

[Εκδόσεις](https://www.cystat.gov.cy/el/PublicationList?s=36)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2189" \o "Μεθοδολογικές Πληροφορίες - Εξωτερικό Εμπόριο" \t "_blank)

*Επικοινωνία*

Ιωάννα Λεοντίου: Αρ. Τηλ: +357 22 605122, Ηλ. Διεύθυνση: ileontiou@cystat.mof.gov.cy

Ελίνα Τουμπακή: Αρ. Τηλ: +357 22 602214, Ηλ. Διεύθυνση: etoumbaki@cystat.mof.gov.cy